text: Fredericia i skæbnekamp ? Vejle synes reddet
  14 maj 2015 kl. 13.31
  Vejle vandt torsdag eftermiddag 1-0 på hjemmebane mod HB Køge. Dermed synes holdet sikret endnu en sæson i den næstbedste række. Fredericia spiller torsdag aften ude mod AGF, som stiller mod oprykning.
  Paul Onuachu header i det lille felt et indlæg fra Sivebæk ind ved roden af stolpen i det 74. minut. Dermed fik Vejle en sejr efter fem runder med fire uafgjorte og et nederlag.
  Med sejren rykkede Vejle op på 7. pladsen ? foran HB Køge og Skive. 1690 tilskuere overværede kampen.
  Og i bunden fik Fredericia hjælp, før aftenens kamp mod AGF, da AB tabte til Lyngby og stadig er under stregen.
  Men kampen i Aarhus kan blive svær. AGF vil formentlig gerne følge Viborg tilbage til superligaen.
  Opgøret bliver også interessant på en anden måde: Fredericia har nu Peter Sørensen som træner. Han blev sidste år fyret i AGF, så det er første gang han er tilbage på stadion i den jyske hovedstad.
   
  1. division: Vejle-HB Køge 1-0 (0-0).1-0 Paul Onuachu (73. minut).Udvisning: Joao Pereira, Vejle (90.)Tilskuere: 1.690.Lyngby-AB 5-1 (2-1).1-0 Patrick Mortensen (19. minut/str.). 2-0 Bror Blume (36. minut). 2-1SimonBræmer (45. minut). 3-1 Lasse Fosgaard (70. minut). 4-1 PatrickMortensen (80.minut). 5-1 Amethyst Bradley Raleni (90. minut).Tilskuere: 1.045.
  
  